கேள்வி: அத்தையா மாமியா பற்றி விளக்கவும்.
பதில்: அத்தையா மாமியா (''Athaiya Mamiya'') 1974 ஆம் ஆண்டு ஆகத்து மாதம் 16 ஆம் தேதியன்று வெளிவந்த நகைச்சுவை தமிழ்த் திரைப்படமாகும். சித்ராலயா கோபு இயக்கத்தில் வெளிவந்த இத்திரைப்படத்தில் ஜெய்சங்கர், உஷா நந்தினி, நாகேஷ், தேங்காய் சீனிவாசன், ஸ்ரீகாந்த் (பழைய தமிழ் நடிகர்), மனோரமா, சச்சு, எம்.பானுமதி, சுகுமாரி, காந்திமதி (நடிகை) மற்றும் பலர் நடித்திருந்தனர்.
கேள்வி: அத்தையா மாமியா - கதை பற்றி விளக்கவும்.
பதில்: அமெரிக்காவிலிருந்து வரும் ஒரு இளைஞன் ஊருக்கு வருகிறான். அவனுக்குப் பெண் தர அவனது அத்தை தன் பெண்ணோடு வந்து சேர்கிறார். அதேசமயம் அவனது மாமியின் குடும்பமும் தங்கள் பெண்ணோடு வந்து சேர்கின்றனர். இந்த அமெரிக்க மாப்பிள்ளை, இந்த இரு குடும்பங்களிடையே சிக்கித் தவிக்கிறான். இந்நிலையில் இந்த மாப்பிள்ளை தன் காதலியை மணமுடிக்க, அதனால் வரும் பிரச்சினைகளே கதையாகும்.
கேள்வி: அத்தையா மாமியா - வரவேற்பு பற்றி விளக்கவும்.
பதில்: சிரிக்கவும், போழுதுபோக்கவும் விரும்புபவர்களுக்கு ஏற்ற படம் என்று கல்கி (இதழ்) எஸ். வி. எஸ். குறிப்பிட்டார். அத்தையா மாமியா 10 வாரங்கள் திரையரங்குகளில் ஓடியது.